 Shalay dhaantay mooyaane maantay dhaantaa wali ma ka maqashay xaalada dhaqaale, ta siyaasadeed iyo ta bulsho ee uu ku suganyahay shacabka soomaaliyeed dhawr iyo tobankii sanno ee la soo dhaafay, xayiraad iyo cunoqabatayn dhinac walba ah ayaa lagu hayaa bulshada Sooomaliyeed waxaanay salka ku hayaan siyaasasdo iyo diblomaasiyad qoto dheer oo indheer garadka iyo inyar oo danaysa arrimaha siyaasada shacabka Soomaaliyeed ay la socdaan, dagaalkan lagula jiro bulshadan degan geeska Africana waa mid aan qarsoonayn aniga aragtidaydana waxa ii muuqata in uu yahay dagaal xaabis ah oo la doonayo in lagu baabiyo guud ahaanba jiritaanka shacabka Soomaaliyeed, waxa ku lug leh quwado shisheeye, hogaamiyayaasha kooxaha soomaalida horbooda qaarkood, dawladaha jaarka iyo nacab fara badan oo aan jeclayn hanaqaadka ganacsiga iyo jiritaanka ummada Soomaaliyeed. 